Kummeli (2. tuotantokausi)

Kummelin toinen tuotantokausi sisälsi 12 jaksoa, jotka esitettiin joulukuusta 1992 maaliskuuhun 1993 Yleisradion TV2-kanavalla. Jaksojen määrällä mitattuna toinen tuotantokausi on Kummelin kausista pisin. Heikki Hela liittyi tällä kaudella Kummeli-ryhmään, mutta ensimmäisen yhdeksän jakson ajan hänet nimettiin lopputeksteissä vielä ”apupojaksi”. Toinen tuotantokausi sisältyi Kummeli – Kyllä lähtee! -DVD-boksiin, joka julkaistiin 20. lokakuuta 2004. Sittemmin kaikki jaksot on julkaistu katsottaviksi Yle Areenaan. == Taustaa == Kummelin ensimmäisen tuotantokauden jaksot olivat kesällä 1991 keränneet katsojia noin 200 000 katsojan verran, mikä ei yltänyt vielä Ylen suosituimpien viihdeohjelmien tasolle. Pitkien neuvottelujen jälkeen ryhmä sai tehtyä marraskuussa 1991 TV2:n kanssa kuuden jakson sopimuksen, johon lisättiin kuuden lisäjakson optio. Jaksokohtainen budjetti nostettiin 85 000 markkaan, mikä mahdollisti aiempaa suuremman tuotannon. Rahoilla hankittiin myös uusi Sony Betacam -kamera, jonka avulla kuvanlaatu parani merkittävästi. Heikki Hela liittyi Kummeli-ryhmään toisella tuotantokaudella, vaikka aluksi hänen tehtävänsä oli pääasiassa äänittäminen. Kauden ensimmäisen yhdeksän jakson ajan hänet nimettiin lopputeksteissä yhdeksi ”apupojista”, mutta kymmenennestä jaksosta eteenpäin hänet laskettiin mukaan ”Kummeli-nelikkoon” yhdessä Heikki Silvennoisen, Timo Kahilaisen ja Olli Keskisen kanssa. Kauden 12 jaksoa esitettiin Yle TV2 -kanavalla joulukuusta 1992 maaliskuuhun 1993. Toisella kaudella esiteltiin useita uusia hahmoja, kuten Mauno Ahonen, ”Selvä!”-miehet, Jakke ja Sepi, Martti Mielikäinen, Potilas Saarinen, Varikset, Puukon veljekset sekä Speedy ja Saku. Sporttivartti-sketsin pääosiin tulivat uudet hahmot; valmentaja Raimo Vormisto (Silvennoinen) ja hänen suojattinsa Timo Silakka (Kahilainen). Ilpo Nuokon (Silvennoinen) korvasi ohjelman juontajana huomattavasti energisempi ja asiallisempi Eero Kakko (Keskinen), ja Kummeli-studiota uudistettiin. Kakon juonnot koostuivat lähinnä puujalkavitseistä, sananmuunnoksista ja kuvitteellisen katsojapalautteen lukemisesta. Toisella kaudella alettiin myös esittää pieleen menneitä ottoja jaksojen lopussa. == Jaksoluettelo == * Jakso 1 (17.12.1992) * Jakso 2 (31.12.1992) * Jakso 3 (6.1.1993) * Jakso 4 (13.1.1993) * Jakso 5 (20.1.1993) * Jakso 6 (27.1.1993) * Jakso 7 (3.2.1993) * Jakso 8 (10.2.1993) * Jakso 9 (17.2.1993) * Jakso 10 (24.2.1993) * Jakso 11 (3.3.1993) * Jakso 12 (10.3.1993) == Työryhmä == === Rooleissa === * Heikki Silvennoinen * Timo Kahilainen * Olli Keskinen * Heikki Hela === Tuotanto === * Ohjaaja – Matti Grönberg * Puvustus – Jaana Aro, Raija Mikkola * Grafiikka – Sirpa Koivumäki, Markku Lyytinen * Kuvaussihteeri – Liisa Palmroth * Yhteistuotanto – TV2 Viihde, Porkkana Ryhmä Oy === Artistivieraat === * Susanna Haavisto – ”Tuuli viedä saa” (Jakso 1) * Kim Lönnholm – ”Aidattu maa” (Jakso 2) * Jouko Mäki- Lohiluoma – ”Yhden miehen yhtye” (Jakso 3) * Pate Mustajärvi – ”Lola” (Jakso 4) * Liisa Ruuska – ”Suolaheinä” (Jakso 5) * Erkki Liikanen – ”Huomenta Suomi” (Jakso 6) * Sonja Lumme – ”Pääsi rinnallein painuu” (”Put Your Head on my Shoulder”) (Jakso 7) * M. A. Numminen ja Pedro Hietanen – ”On sika kunnossa” (Jakso 8) * Tiina "Toni" Lähteenmäki (Jakso 9) * Pentti Hietanen – ”Romanssi” (Jakso 10) * Heikki Hela – ”Uneton yö” (Jakso 11) * Heikki Silvennoinen – ”Poor Little Girl” (Jakso 12) == Lähteet == Luokka:Kummeli-tuotantokaudet